open-index/open-wikipedia-markdown huggingface dataset:
Don't ask, don't tell

«**Don't ask, don't tell**» (norsk: *ikke spør, ikke fortell*) er den dagligdagse betegnelsen på en amerikansk militær forskrift som var i kraft fra 1993 til 2010 og gjennomførte *Public Law 103–160*, kodifisert i 10 U.S.C. Sec.&nbsp;654. Forskriften forbød diskriminering og krenkelser mot homofile og bifile personer i det amerikanske militæret som holdt sin legning skjult, samtidig som den forbød åpent homofile og biseksuelle personer å tjenestegjøre. Nærmere bestemt forbød forskriften personer som «utviser en tendens til eller intensjon om å delta i homoseksuelle handlinger» fra å tjenestegjøre, med den begrunnelse at deres tilstedeværelse «ville utgjøre en uakseptabel risiko mot den høye moralske standard, gode orden og disiplin og samhold i avdelingene som er essensiell for militær evne». Forskriften var kontroversiell og møtte motstand både fra forkjempere for homofiles og bifiles rettigheter og grupperinger som ønsket å opprettholde det tidligere totalforbudet mot homofile og bifile i forsvaret. «Don’t Ask, Don’t Tell» ble opphevet 20. september 2011, og siden har åpent homofile og bifile personer fritt kunnet tjenestegjøre i det amerikanske forsvaret.

## Innføring og opphevelse
Forskriften ble innført som et kompromiss i 1993 av president Bill Clinton, som hadde lovet å tillate alle borgere uansett seksuell orientering å tjenestegjøre åpent i militæret &ndash; et brudd med det gjeldende totalforbudet mot alle som ikke var heteroseksuelle. Selve forskriften ble utarbeidet av blant annet Colin Powell. Den ble undertegnet 30. november 1993 og ble opprettholdt av Clintons etterfølger, George W. Bush. Under presidentvalgkampen i 2008 gikk Demokratenes presidentkandidat Barack Obama inn for å fjerne forskriften helt og la åpent homofile og bifile fritt kunne tjenestegjøre i forsvaret. Obama ble valgt til president, men det første forsøket på å fjerne forskriften ble stanset i Senatet i september 2010 etter en filibuster ledet av republikanske John McCain. Et nytt forslag ble fremmet i desember samme år og vedtatt i Representantenes hus med 250 mot 175 stemmer og i Senatet med 65 stemmer mot 31 stemmer. President Obama undertegnet opphevelsen 22. desember 2010, og den trådte i kraft 20. september 2011.

Den norsk-amerikanske obersten Margarethe Cammermeyer måtte gå på grunn av sin legning, men fikk tilbake stillingen fordi forskriften ennå ikke var trådt i kraft da hun ble dimittert i 1992.

Harvey Milk er en av tjenestemennene i den amerikanske marinen som ble råket av forbudet mot homofile og bifile i det amerikanske militæret før «don't ask, don't tell» trådte i kraft. Milk tjenestegjorde som løytnant i den amerikanske marinen under Koreakrigen om bord på ubåtredningsskipet USS «Kittiwake» (ASR-13). Han trakk seg fra marinen i 1955 med det som kalles en «avskjed i unåde». Milk trakk seg for ikke å bli stilt for krigsrett som åpen homofil. I 2021 oppkalte den amerikanske marinen skipet USNS «Harvey Milk» (T-A0-206) etter Milk, for å hedre han.

## Referanser
El 15

**El 15** er en type elektrisk lokomotiv bygget i 6 eksemplarer for NSB i 1967 av svenske ASEA og Thunes mekaniske verksted i Oslo. Forbildet er det rumenske CFR 060 EA som ble levert av svenske NOHAB og ASEA i 1965. Våren 1967 kom de første El 15 til Narvik, der de ble benyttet parvis (2 lok) i malmtogene (ca. 5000 tonn) på Ofot/Malmbanen Kiruna–Narvik frem til høsten 2003. Unntaksvis har lokene også vært å se i persontog, først og fremst i charter- og turisttog på Ofotbanen. I NSB-tiden hadde lokene nr. 15.2191–2196.

I 1967 var El 15 blant verdens sterkeste elektriske lokomotiver.

Ved Straumsnes-ulykken i 1969 ble lok 2196 så ødelagt at det måtte sendes tilbake til Thune i Oslo for gjenoppbygging.

Fra 1. juli 1996 overtok det LKAB-eide selskapet Malmtrafikk AS (MTAS) lokene fra NSB, da gruveselskapet LKAB selv begynte å kjøre malmtogene. Lokene ble omnummerert til nr. 91–96. I 2004 kjøpte det svenske togselskapet Hector Rail de 6 El 15 lokene og ga dem typebetegnelsen 161. Fem av dem ble satt i trafikk, det sjette brukt som reservedelslok. I Norge ble lokene deretter nå blant annet i trafikk for Euroshuttle på strekningen Hallsberg–Halden–Hønefoss, inntil papirproduksjonen ved Follum ble nedlagt. Etter dette har lokene vært å se ved annen tørmmertogskjøring i Norge og Sverige. De var sist i tjeneste for Hector Rail i 2018. 

Grenland Rail kjøpte lokene 101, 103-106 i november 2020. Lok 103 er delelok. Betegnelsen hos Grenland Rail er EL 15 101, 104, 105 og 106. 

El 15 har seks likestrømsmotorer på tilsammen 5400 kW, veier 132 tonn og starttrekkraften er på 420 KN. Malmtog har spesielle kobbel og lokene har nå fått standardkobbel montert.

## Galleri

Fil:Straumsnesulykken 1969.jpg|El 15.2196 og 2193 etter kollisjonen ved Straumsnes i juli 1969. Foto: Ukjent.
Fil:El15-20733.jpg|Dobbel El 15 på Ofotbanen i 1970.
Fil:260698 Malmtog El15 rgn.jpg|Malmtog trukket av dobbelt El 15 ca. ved km 25 på Ofotbanen i 1998. Stedet ligger mellom stasjonene Katterat og Rombak.


## Eksterne lenker
* 
* El 15  – NJK Materielldatabasen
* El 15 – Jernbane.net
Sorte øyne

***Sorte Øyne*** (originaltittl: *Oci ciornie* og  *Otsji tsjornje*) er en italiensk-russisk romantisk dramakomedie fra 1987 regissert av Nikita Mikhalkov. Filmens ytre handling er satt på 1900-tallet og sentrerer seg om en gift italiener som blir forelsket i en gift russisk kvinne. Hovedrollene spilles av  Marcello Mastroianni og Yelena Safonova.

Mastroianni ble for denne filmen belønnet med prisen som beste skuespiller på Filmfestivalen i Cannes. Han ble også nominert til Oscar for beste skuespiller. 

## Handling
Ved et bord i en ellers tom restaurant på et italiensk skip sitter Romano. Pavel, en middelaldrende russer på bryllupsreise, går inn og de to mennene innleder en samtale. Når Romano sier at han en gang reiste til Russland på grunn av en kvinne, ber Pavel om å få høre historien hans. Han kommer opprinnelig fra en fattig familie, men fant seg arbeid som arkitekt, og giftet seg med en rik kvinne som arvet en bank. 

Han tok seg senereferie alene ved et dyrt spa. Der møtte han Anna, en russisk kvinne, som fortalte ham at kom var fra en fattig familie og giftet seg med en rik mann for å få økonomisk sikkerhet. Etter en natt sammen etterlot hun et brev til Romano, og forsvant tilbake til Russland. Han bestemte seg for at han ønsket å tilbringe resten av livet sammen med Anna, og reiser etter henne. 

## Rollebesetning
* Marcello Mastroianni - Romano
* Marthe Keller - Tina, Romanos elskerinne
* Yelena Safonova - Anna Sergeyevna, guvernørens kone 
* Pina Cei - Elisas mor
* Vsevolod Larionov - Pavel (Russisk skipspassasjer)
* Innokenti Smoktunovsky - Guvernøren av Sysoyev
* Roberto Herlitzka - Advokat
* Paolo Baroni - Manlio
* Oleg Tabakov 
* Yuri Bogatyryov - Marshall
* Dmitri Zolotukhin - Konstantin 
* Silvana Mangano - Elisa (Romanos kone)
* Jean-Pierre Bardos - En gjest 
* Nino Bignamini - En kjøper
* Maria Grazia Bon - Hans kone

## Referanser


## Eksterne lenker
*
Antipsykotika

**Antipsykotika** er en gruppe medikamenter som primært benyttes i behandlingen av psykotiske lidelser, herunder schizofreni. Tidligere gikk stoffene under betegnelsen *nevroleptika*.

## Historikk
Antipsykotika revolusjonerte psykiatrien da de ble tatt i bruk på 1950-tallet, og medførte at mange kronisk schizofrene pasienter fikk radikalt bedret funksjonsevne og kunne klare seg utenfor institusjon. Tilværelsen for mange av pasientene ved sinnssykeasylene ble dramatisk forbedret da de første medikamentene kom.

## Virkningsmekanisme
Effekten skyldes antakelig først og fremst stoffenes evne til å blokkere dopaminreseptorer i hjernen.

## Bivirkninger
Dessverre er medikamentgruppen beheftet med ubehagelige og tildels alvorlige bivirkninger, og har utilfredsstillende effekt hos en relativt stor andel av pasientene.

Mest klassisk er påvirkning av det ekstrapyramidale systemet, som inngår i kontroll av den motoriske delen av sentralnervesystemet. Slike bivirkninger inkluderer Parkinsonisme med skjelving (tremor) og stivhet, akatisi (rastløshet, bevegelsestrang), dystoni (ufrivillige muskelsammentrekninger) og ved lang tids bruk tardiv dyskinesi (repetitive, ufrivillige og meningsløse bevegelsesmønstre). Dette gjelder særlig førstegenerasjons antipsykotika gitt i høye doser. Annengenerasjonsantipsykotika har i tillegg til dopaminantagonisme betydelig serotoninantagonistisk effekt, noe som bidrar til færre motoriske bivirkninger.

Dopaminantagonismen bidrar at hemmingen av prolaktinproduksjon fra hypofysen faller bort, noe kan resultere i hyperprolaktinemi med vekst av brystkjertler og produksjon av melk, både hos kvinner og menn.

Trøtthet (sedasjon) er vanlig, særlig for førstegenerasjonsantipsykotika. Dette utnyttes i akuttbehandling for å dempe pågående akutt psykose.

Intellektuell og emosjonell hemming ses ofte ved høye doser, og særlig hos eldre, dette kan gi seg utslag i forvirring.

For en del annengenerasjonsantipsykotika (særlig olanzapin og klozapin) er overvekt et betydelig problem, og ikke sjelden resulterer dette i utvikling av diabetes mellitus.

## Antipsykotika som markedsføres i Norge

### Førstegenerasjons antipsykotika
* Lavpotente
** Klorpromazin (*Largactil, Hibanil*)
** Klorprotiksen (*Truxal*)
** Levomepromazin (*Nozinan*)
* Overgang lavpotente-høypotente
** Proklorperazin (*Stemetil*)
** Perfenazin (*Trilafon*)
** Zuklopentixol (*Cisordinol*)
* Høypotente
** Flupentixol (*Fluanxol*)
** Haloperidol (*Haldol*)

### Annengenerasjons antipsykotika
* Paliperidon (*Xeplion*)
* Klozapin (*Leponex*)
* Risperidon (*Risperdal*)
* Olanzapin (*Zyprexa*)
* Kvetiapin (*Seroquel*)
* Ziprasidon (*Zeldox*)
* Aripiprazol (*Abilify*)
* Sertindol (*Serdolect*)
* Kariprazin (*Reagila*)
* Brekspiprazol (*Rxulti*)
* Lurasidon (*Latuda*)
* Amisulprid (Det diskuteres fortsatt om den er en typisk eller atypisk antipsykotika) (*Solian*)
* Asenapin (Kun for bipolar mani) (*Sycrest*)

## Eksterne lenker
* Norsk legemiddelhåndbok om antipsykotika
Dopamin

**Dopamin** (**DA**), C6H3(OH)2-CH2-CH2-NH2, "4-(2-aminoetyl)benzen-1,2-diol", er en nevrotransmitter, nevrohormon og nevromodulator, med utbredelse først og fremst i sentralnervesystemet, der dopamin produseres i substantia nigra og det ventrale tegmentale området (VTA), som begge hører hjemme i hjernestammen. Herfra distribueres dopamin til en rekke områder i hjernen.

Forskere diskuterer hvorvidt dopamin kan sies å ha én hovedfunksjon eller flere adskilte funksjoner. Det er uansett klart at dopamin er avgjørende viktig for bevegelse og motivasjon, og i tillegg spiller en rolle i bl.a. hukommelse, oppmerksomhet og læring. Arvid Carlsson fikk nobelprisen for å ha oppdaget og utforsket dopamins rolle i nervesystemet.

## Parkinsons sykdom
Parkinsons sykdom ble første gang beskrevet i 1817 av briten James Parkinson, men først i 1960-årene fant forskerne den viktigste defekten som forårsaker problemet; mangel på dopamin i hjernen. Lidelsen behandles blant annet med dopaminagonister, som også benyttes til behandling av RLS og AD/HA.

## Syntetisering
Dopamin er syntetisert fra aminosyren tyrosin.

## Referanser
**Siteringer**



## Eksterne lenker
* Biochemistry of Parkinson's Disease
Syndrom

**Syndrom** er et medisinsk uttrykk for en sammenstilling av symptomer og tegn som ofte opptrer sammen. Syndrombegrepet er deskriptivt, og bygger på empirisk opparbeidet kunnskap om samvariasjon av symptomer og tegn. Mange syndromers årsaksforhold er i ettertid blitt kjent, som for eksempel ved Downs syndrom. Ofte er imidlertid årsaksforholdene ukjent, som for eksempel ved schizofreni.

## Liste over noen syndromer
* Alzheimers sykdom, hjernesykdom som fører til demens
* Aperts syndrom
* Aspergers syndrom, utviklingsforstyrrelse innenfor autismespekteret
* Cauda equina syndrom, diskusprolaps (skiveprolaps)
* Cornelia de Lange syndrom, sykdom som gir utviklingshemning og et spesielt utseende med medfødte misdannelser
* CSWS-syndromet (*Continuous spike wave during slow sleep*)
* Cushings syndrom, stoffskiftelidelse på grunn av forhøyet konsentrasjon i blodet av kortisol (endogen Cushing) eller glukokortikoider (iatrogen Cushing)
* Dandy-Walker syndrom
* Downs syndrom, psykisk utviklingshemning som skyldes overtallig kromosommateriale på kromosom 21
* Ehlers-Danlos' syndrom
* Episodiske syndromer som kan assosieres med migrene
* Fragilt X-syndrom, forholdsvis vanlig syndrom med psykisk utviklingshemning
* Gillespie syndrom, medfødt mangel på regnbuehinne
* Guillain-Barré syndrom, sjeldent autoimmunt syndrom som angriper det perifere nervesystemet
* Hemolytisk-uremisk syndrom, anemi med hemolyse av røde blodlegemer, lavt antall blodplate og akutt nyresvikt
* Hypermobilitets syndrom - mangel på kollagen i bindevev. Smerter i bløtvev og ledd, fatuige
* Kleine Levins syndrom,
* Kronisk bekkenleddsyndrom
* Kronisk utmattelsessyndrom, tretthetssyndrom (tretthet eller utmattelse selv ved små fysiske eller psykiske anstrengelser)
* Landau-Kleffners syndrom (LKS), auditiv agnosi, epileptisk afasi (sykdom der friske barn mister evnen til å snakke og forstå språk)
* Mal de debarquements syndrom
* Phelan-McDermids syndrom også kjent som 22q13 syndrom, sjelden kromosom forandringer (ca. 30 personer i Norge)
* POEMS  syndrom
* SARS
* Senior-Løken syndrom
* Sinding-Larsen og Johansson syndrom
* Stendhals syndrom,  psykosomatisk reaksjon utløst av sterke kunstopplevelser
* Stockholmsyndromet
* Tourettes syndrom, kronisk hjernesykdom med svingende forløp
* Truncus coeliacus kompresjonsstenose syndrom
* Waldenströms syndrom, makroglobulinemi (lymfom som produserer abnorme mengder av en viss type immunglobulin)

## Humoristisk bruk av ordet
*RAS-syndrom
*Wrong Channel Syndrome

## Eksterne lenker
*
Norge/Vänerbanan

**Norge/Vänerbanan** er en svensk jernbanestrekning. Den består av delstrekningene Göteborg–Brålanda–Kil langs vestsiden av Vänern og Brålanda–Kornsjø til riksgrensen mot Norge.

Strekningen Göteborg–Öxnered–Åmål–Kil var opprinnelig del av Bergslagsbanan, strekningen Mellerud–Kornsjø med sidelinje til Sunnanå havn var privatbane med navn Dalslandsbanan. Begge banene ble åpnet i 1879. Dalslandsbanan ble overtatt av Bergslagsbanan noen år før SJ overtok de private banestrekningene i Sverige i 1948.

I 1956 ble en søndre tilsving til BJ åpnet, slik at utenlandstogene til og fra Norge kunne kjøre direkte videre forbi utenom Mellerud mot Öxnered, og man slapp derfor den gamle nordre tilsving til Mellerud, hvor lokomotivet måtte flyttes til den andre enden av  togsettet. I 1995-96 åpnet en ny, stor søndre tilsving som muliggjør raskere togforbindelse utenom Mellerud. I Trollhättan på BJ har store ombygninger funnet sted siden sist på 1990-tallet (ny hevebro) og i 2006 ble dobbeltsporet Trollhättan–Öxnered tatt i bruk, med ombygget stasjon i Öxnered. Et nytt høyhastighetsdobbeltspor mellom Göteborg og Öxnered ble påbegynt i 2006 og tatt i bruk i 2012, den nybygde strekningen er tilpasset en hastighet på 250&nbsp;km/t.

For strekningen Öxnered-Kornsjø har det vært ytterligere planer om forbedring, men svenske Trafikverket planlegger ikke å gjøre noe før i 2025, da norske Bane Nor ikke har planer på å gjøre noe med Østfoldbanen. Gjennomsnittshastighet i 2009 er for Göteborg–Öxnered 95&nbsp;km/t (140&nbsp;km/t i 2012),  Öxnered–Kornsjø 115&nbsp;km/t  og Kornsjø–Oslo 75&nbsp;km/t .

## Linjekart
Artikkelen om Dalslandsbanen har et detaljert linjekart over strekningen Kornsjø&ndash;Mellerud.

|}

## Litteratur
* Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
* 
* Rutetabell 71 Karlstad-Kil-Göteborg
* Rutetabell 72 Vänersborg-Trollhättan-Göteborg
* Rutetabell 99 Oslo-Göteborg
* Trafikverkets linjekart
Bomullspinne

**Bomullspinner** (ofte kalt *Q-tips*) er små plast-, papir- eller trepinner med bomull på hver ende. De har flere anvendelser som for eksempel innen personlig hygiene, i medisinen eller ved påføring av sminke. Den vanligste bruken er til rengjøring av øregangen, men det anbefales ikke at den stikkes inn i selve øret. Bomullspinnen ble oppfunnet på 1920-tallet av den polsk-amerikanske Leo Gerstenzang. Han ble inspirert av sin kone som brukte en tannpirker med bomull på tuppen for å rense øret til deres sønn.

Bomullspinnen ble oppfunnet i 1922 av polsk-amerikanske Leo Gerstenzang, som la merke til hvordan kona festet små bomullsdotter til tannpirkere for å stelle småbarnet deres. Han lanserte ferdige bomullspinner, og kalte først produktet sitt «Baby Gays» og seinere «Q-tip Baby Gays», der Q stod for «quality». Dette ble senere kortet ned til «Q-tips», som flere steder ble et utbrett navn for alle bomullspinner. Selskapet Unilever eier i dag merket Q-tips.

En kan blant annnet ta DNA-prøver med bomullspinner.

Pinnen i produktet var opprinnelig av tre, men etterhvert tok en også i bruk papirruller og plast. Bomullspinner til medisinsk bruk blir fortsatt laget med trepinnar, som kan steriliseres ved høye temperaturer. Disse pinnene er rundt 15 cm lange, og har bare bomull i en ende. Bomullspinner til hverdagsbruk er rundt 8 cm lange og har bomull i begge ender.

## Eksterne lenker
*
Hygiene

**Hygiene** (fra gresk *hygieine (tekhne)*, «(kunsten, kunnskapen) å fremme sunnheten», til gresk *hygieinos*, «helsefremmende, sunn») er vedlikeholdet av sunne vaner. I moderne terminologi er det vanligvis brukt om renslighet. God hygiene fremmer god helse, komfort og motvirker sykdom. Ved god hygiene er det mindre sannsynlighet for å bli smittet, og om man er syk, kan man ved god personlig hygiene, minske risikoen for å smitte andre.

I forbindelse med koronaviruset var det feste og grunnleggende rådet fra helsemyndighetene om å vaske hendene med såpe og vann, eller bruk alkoholbasert hånddesinfeksjonsmiddel. Offentlig hygiene er således tiltak for å bedre folkehelsen, blant annet for å hindre epidemier.

## Referanser


## Litteratur
* Andersen, Bjørg Marit (2013): ''Håndbok i hygiene og smittevern : Sykehjem og langtidsinstitusjoner'' , Fagbokforlaget, ISBN 9788232101580

## Eksterne lenker
* Mathåndtering og hygiene, *Mattilsynet*
* Kjøkkenhygiene | Matsmitte og hygiene, *Matportalen.no*
* Hygiene på offentlige toaletter, *Geberit NO*
Quincy Owusu-Abeyie

**Quincy James Owusu-Abeyie** (født 15. april 1986), vanligvis bare kalt «Quincy», er en ghanesisk fotballspiller som spiller for tiden er klubbløs.

Han har tidligere spilt for Arsenal FC, NEC Nijmegen og FK Spartak Moskva. Fra sistnevnte klubb var han også på utlån til Celta Vigo, Birmingham City FC, Cardiff City FC og Portsmouth FC.

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Viftereim

**Viftereim** er en reim som gir drivkraft til kjølevifta i en motor. Viftereima er en slitedel som må strammes eller byttes relativt ofte. Om en bil har en kraftig pipelyd fra motorrommet, har den mest sannsynlig slakk eller slitt viftereim.

## I eldre motorer
Tidligere har det vært vanlig med reimdreven vifte i bilmotorer. Dette gjelder både luftkjølte og vannkjølte bensinmotorer og dieselmotorer. I en vannkjølt motor er viftas oppgave å gi en luftstrøm som skal kjøle radiatoren.

I et slikt oppsett drives vifta av en reim fra et drivhjul koblet direkte på motorens veivaksel til viftas drivhjul, slik at viftas turtall blir proporsjonalt med motorens turtall. Denne reima kalles **viftereim**, og driver ofte også dynamo og eventuell vannpumpe.

## Vannavkjølte motorer
I nyere, vannkjølte motorer har det imidlertid blitt vanlig med en elektrisk drevet, termostatstyrt vifte i stedet for en direktedreven vifte. Et vanlig oppsett er da å ha en enkelt reim som driver vannpumpe og dynamo, ev. servopumpe, air conditioning og kompressor. Selv om reima ikke driver vifta i et slikt oppsett, er det relativt vanlig å kalle også denne reima for viftereim. Noen motorer har også flere enn én slik drivrem.
Styrkeprøven

**Styrkeprøven**, også kalt **Den Store Styrkeprøven Trondheim–Oslo**, er et 540 km langt sykkelritt med start i Trondheim og mål i Oslo. Det er også kortere traseer.

Rittet ble første gang arrangert i 1967 med 121 deltagere. Initiativtaker var Erik Gjems-Onstad fra SK Rye. Fra 1899 hadde distansen vært gjennomført som rekordforsøk av enkelt-ryttere.  Fra 1967 ble den arrangert hvert år, og i 1979 var det for første gang over 1000 deltagere med. Det foreløpige høydepunktet hva gjelder antall deltagere kom i perioden 1990&ndash;92. I disse årene var det over 5000 deltagere med fra Trondheim hvert år. Oslo Cyklekrets var arrangør til og med 2013. Fra 2014 er Styrkeprøven et eget aksjeselskap.

## Trasé
Styrkeprøven starter ved Nidarosdomen i Trondheim sentrum. Deretter går løypa ut på E6, og følger E6 inn i Innlandet fylke, til løypas høyeste punkt på Hjerkinn (1000 moh etter 170 km). Løypa følger E6 videre til Dombås, Otta og videre til Kvam (270 km). 

Etter Kvam følger løypa E6 videre til Kvitfjell (300 km), og forlater E6 ved Øyer for å sykle «gamleveien» inn til, og gjennom Lillehammer (360 km). Løypa følger «gamleveien», fylkesvei 213, til Moelv, videre Mjøsbrua over til vestsida av Mjøsa, deretter riksvei 4 til Gjøvik. Videre følger løypa fylkesvei 33 forbi Lillo, Bilitt og Skreia til Minnesund.
Fra Minnesund følger løypa Trondheimsveien til Eidsvoll Verk, Råholt og Dal til Jessheim. Fra Jessheim går løypa parallelt med E6 til Kløfta, videre Trondheimsveien til Frogner og Skedsmokorset. Fra Olavsgaard til Oslo bygrense følges E6. Derfra følges Østre Akervei til Økern og mål på Løren Idrettsanlegg.
 
Til og med 2011 gikk traseen på østsiden av Mjøsa: fra Moelv og Brumunddal til Olrud utenfor Hamar, hvor det var matstasjon. I Wien-krysset gikk løypa ut på E6 igjen. Ved avkjøringen til Ottestad tok løypa av E6 og fulgte fylkesvei 222 gjennom Stange og Tangen, deretter gamleveien langs Mjøsa inntil denne gikk sammen med E6 for så å følge E6 til Minnesund. Traseen ble lagt om i 2012 med en varighet på minimum fire år på grunn av veiarbeid ved Mjøsa.

Styrkeprøven omfatter nå 5 distanser på landevei, Trondheim – Oslo 540 km, Dombås - Oslo - 348 km, Lillehammer – Oslo 188 km, Gjøvik – Oslo Jentetråkket 133 km og Eidsvoll – Oslo 57 km.

## Resultater
   

## Rekordutvikling Trondheim-Oslo
*1899 32.44,15. Anders Stensrud
*1909 27.11,13. Trygve Lundgreen
*1939 20.16,02. Gustav Kristiansen 
*1953 19.01,04. Wilhelm Trygg for IK Hero 
*1959 18.32,57. Jan Bakke 
*1962 16.32,05. Per Digerud fra SK Rye 
*1983 15.50.23. Jostein Wilmann 
*1984 14.16,04. Tom Martin Biseth, Stein Bråthen og Wim Hofstede  
*1988 14.05,49. Jan Dekko og Morten Sæther fra Glåmdal SK
*1990 13.43,11. Gilbert Glaus fra Sveits
*2001 13.42,47. Odd Arild Bjørnvik, John Rune Gilberg, Bjørn Erik Indseth, Roar Frøseth, Roger Sundet og Tom Pedersen. Alle fra Gauldal, 
*2003 13.41,46. SK Rye (fjorten ryttere) og tre fra Ceres
*2004 13.34,29. SK Rye med blant andre  Monika Olofsson (ny kvinnerekord)
*2005 13.28,48. SK Rye 
*2009 12.51,04. Team Velo Club Zoncolan.

## Referanser

Tidene inntil 1962 gjelder solo sykling .

## Eksterne lenker
* Styrkeprøvens hjemmeside
Army Ballistic Missile Agency

**Army Ballistic Missile Agency** (*Norsk: Hærens ballistiske missilbyrå*) er en del av De forente staters armé som på 1950-tallet utviklet ballistiske missiler, herunder mellomdistanseraketten PGM-11 Redstone, Jupiter-C og Jupiter IRBM. Saturn I ble også utviklet her. På denne tiden ble byrået ledet av Wernher von Braun.

## ABMA og Jupiter-C
Etter at ABMAs prosjekt ble vraket til bruk til en oppskytning av satellitter av forsvarskomitéen ble arbeidet med romraketter stoppet, og byrået fikk ordre om å sette fokuset på andre typer raketter.

Von Braun valgte å fortsette arbeidet på det som til slutt be Jupiter-C IRBM. Dette var en tretrinns rakett, som *tilfeldigvis* kunne brukes til å skyte opp en satellitt. I september 1956 ble Jupiter-C skutt opp med en 14 kg tung kopi av en satellitt. Mange mener at ABMA kunne ha sendt en satellitt i bane på dette stadiet om myndighetene hadde tillatt dette. Ett år senere ble Sputnik I fra Sovjetunionen skutt opp.
Stårheim

**Stårheim** er ei bygd i Stad kommune i Vestland.

## Geografi og befolkning
Stårheim ligger på nordsiden av Nordfjorden mellom Måløy og Nordfjordeid, akkurat der fjordarmen Eidsfjorden skiller lag med hovedfjorden.

Rundt det gamle byggsentrumet i Stårheimsvika finnes kirke, skole og forsamlingshus, og ellers hovedsakelig gårdsbruk. Øst i bygda ligger det et byggefelt med eneboliger.

## Kommunikasjoner
Riksvei 15 går gjennom bygda. Det er 14&nbsp;km østover til Nordfjordeid og 41&nbsp;km vestover til Måløy. Lokale bussruter og ekspressbusser passerer Stårheim langs denne veien. Stårheim har ellers fergeleie med fergeforbindelse til Isane i Bremanger på riksvei 614. Her er det 73&nbsp;km vei sørover til Florø. Fylkesvei 661 går ellers 15&nbsp;km mellom Ytre Rød på Stårheim til Haugen. Nærmeste flyplass er Sandane lufthavn, som ligger på Anda i Gloppen 29&nbsp;km unna.

## Eksterne lenker
*
Masherbrum

**Masherbrum** er en markert topp i fjellkjeden Karakorum nordøst i Pakistan. Masherbrum er 7821 moh. og er dermed verdens 22. høyeste fjell, og det 11. høyeste i Pakistan.

Fjellet fikk navnet K1 («Karakorams første fjell») etter britenes kartlegging av Karakoram i 1856, men har siden fått tilbake sitt opprinnelige navn. Betydningen av «Masherbrum» er usikker, men antas å stamme fra sammensetningen av ordene *masha* (adelskvinne, eller dronning) og *brum* (fjell) på balti-språket, altså «dronningen av fjell». Også andre betydninger er foreslått.

Masherbrum er omringet av flere av de høyeste og mest spektakulære fjellene i verden, som K2, Gasherbrum-gruppen og Trango-massivet.

Fjellet ble første gang besteget i 1960 av en amerikansk-pakistansk ekspedisjon.

Masherbrum blir regnet som en av verdens vanskeligste fjell å bestige, og har kun hatt fem vellykkede bestigninger per 2022. Det er over 35 år siden sist noen klarte å nå toppen av fjellet. 

## Galleri

Fil:Masherbrum view from Surmo.jpg|Masherbrum, utsikt fra Surmo. 
Fil:Mashaburum Peak from Hushe.jpg|Masherbrum, sett fra Hushe. 
Fil:Masherbrum view from Surmo.jpg|Masherbrum, sett fra Surmo. 


## Se også
* Liste over verdens høyeste fjell

## Referanser


## Eksterne lenker
* Foto av Masherbrum
* Peakware
Fånes

**Fånes** er ei grend på nordsida av Frosta kommune i Trøndelag og ligger mot Trondheimsfjorden. Navnet Fånes kommer muligens av «faaen» som betyr «bleik», noe som kan vise til fargen på et berg. Etter 1600-tallet hører vi om to bruk, nedre og øvre Fånes. Nedre Fånes har gårdsnummer 19 og Øvre Fånes gårdsnummer 20. Fra disse brukene er det utskilt flere gårder og plasser gjennom tidene. Hele grenda er på ca. 0,8&nbsp;km². Fylkesvei 64 går gjennom grenda og det er 6 km mot sør til kommunesentret.

På flere steder langs fjorden er det funnet gravrøyser fra bronsealderen og videre ei steinøks av porfyr med rombisk form fra bronsealderen.

I 2003 ble ei vikinghavn oppdaga som var fra år 1000 eller litt senere.

## Historie
Erkebiskop Aslak Bolt reiste om Fånes og overnatta her i *saalhuset* (herberge), før han dro videre til Ytterøy. Han fikk Fånes nedre av *fru Elsebe Ottesdatter Rømer* (1366 – 1448) fra Austrått. Elsebe (Elisabet) var trolig en slektning av Aslak, da begge var av Rømerslekta. Elsebe var oldemor til fru Inger til Austrått (1493 -1555). Gården ga han videre til erkesetet i Nidaros. Langt senere, i 1754, eide kaptein Wiljam Wessel Fånes nedre. Han var bror til Peter Wessel «Tordenskjold».

* Lensmenn bosatt på Faanes øvre: Ole Grilstad fra 1808 til 1848. Bernt Grilstad fra 1848 til 1869.
* Omkommne på sjøen: Arnt Faaneshamn på Fånesbukta i 1862. Johannes Ohlen og sønnen Kasper på Frohavet 6. juni 1885.
* Hans Faanes var ordfører på Frosta fra 1890 til 1891 og lensmann fra 1897.
* Lofotfiskere fra slutten av 1800-tallet: Anders Gresset, Jørgen Faaneshavn, Otto Bjerkan og Peder Faanes.
* Fånes kai ble bygd i 1895 og lagt ned 1961. Lokalbåten D/S «Frosta» hadde de fleste anløp ved kaia.
* «Martin Ryghs Landhandel» ble starta i 1895. Ei tid var det både telefonsentral og brevhus på landhandelen. Virksomheten ble flytta i 1958 og er no nedlagt.
* Fånes fyrlykt ble satt opp i 1913 og fikk nettdrift i 1989.
* Motstandsmannen Arne Haugen ble arrestert i oktober 1944 og ble løslatt fra Falstad da andre verdenskrig var slutt.
* Fram til 1967 gikk barna fra grenda på Nordbygda skole (kretsskole).
* Grenda hører under idrettslaget «Trods» sitt område.
* 2. november 2003 styrter et Cessna 150 i sjøen ved Fånes, og to mann omkommer.

## Næringsliv
Tidligere var jordbruk og fiske hovednæringen. På Fånes var det ei brukbar havn med et rikt fiske i fjorden utafor, men nå er det ingen som har fiske som levevei lenger. Nå drives bare jordbruk og salg av hyttetomter.

## Severdigheter
* Vikinghavna på Fånestangen.
* Bauta reist på en gravhaug.
* «Hundspranget», ei kløft der en ulv datt ned og slo seg ihjel da den jaga en hund (sagn).
* «Ringberget», et feste for landtauget til større båter.
* «Ballasten» ei steinrøys ved marbakken etter ei grunnstøting.
* Fånes fyrlykt, et flott utkikkspunkt.

## Eksterne lenker
* Flybilde av Fånes
Roberto Assagioli

**Roberto Assagioli** (født 27. februar 1888 i Venezia, død 23. august 1974 i Capolona) var en italiensk psykiater som studerte psykoanalyse og presenterte Sigmund Freuds lære for det medisinske miljøet i Venezia i 1910. Han er en av tre som regnes for psykoanalysens pionerer i Italia. 

## Liv og virke
### Bakgrunn
Assagioli var sønn av det jødiske paret Elena Kaula og Leone Greco. Hans første to år i livet ble preget av to viktoge hendelser. Dels døde hans far og dels ble han innlagt på sykehus for sin sviktende helse. Under sykehusoppholdet traff hans mor en ny mann, legen Emanuele Assagioli, som hun senere giftet seg med.

Assagioli vokste opp i Venezia.

### Utdannelse
Ved 16 års alder ble han innskrevet ved det medisinske fakultet i Firenze. Påvirket av Sigmund Freud skrev han diverse artikler blant annet i *Zentralblatt für Psychoanalys*, som var blitt grunnlagt av Freud. Hans eksamensarbeide fikk navnet «psykoanalyse» og ble for det meste skrevet i Burghölzli, den psykiatriske universitetsklinikken i Zürich der blant andre C.G. Jung virket. Influert av Jung og av Eugen Bleulers idéer om psyken, fullførte han så sin psykiatriske utdannelse ved San Salvi-hospitalet i Firenze. Der begynte også hans yrkesaktive liv.

### Karriere
Rundt 1910, begynte Assagioli å legge grunnlaget for psykosyntese. Han så at det var behov for noe mer utover analyse, behovet for å bli hel – å bli forent i syntese.

Assagioli hevdet at det ubevisste omfattet mer enn bare underbevissthet; mennesket har også et midtre ubevisst område og en overbveissthet som rommer våre mest sublime potensial og er kilden til den unike menneskelige utvikling som utfolder seg for hver og en av oss. Assagioli formulerte sine oppdagelser i en tilnærmingsmåte som han kalte psykosyntese, en betegnelse som klart skiller den fra psykoanalyse – uten at Assagioli med dette mente å erstatte psykoanalyse, men heller å utfylle og integrere den. 

Hans teori «går ut på at i tillegg til det bevisste selv eller 'jeg' eksisterer det også et høyere Selv. Assagioli bygget en hel filosofi rundt teorien om hvordan den menneskelige personlighet kan bli et integrert selv. Assagiolis terapiform regnes som den viktigste retningen innenfor såkalt transpersonal psykologi, der mennesket betraktes som en del av en åndelig virkelighet.»

Assagioli arbeidet til det siste og pleiet kontakt med en personer som psykiateren Carl Gustav Jung, den indiske forfatteren Rabindranath Tagore og den japanske zenlæreren D.T. Suzuki. Assagiolis hovedsete ble hans eget *Istituto di Psicosintesi* i Firenze der han bodde og arbeidet det meste av sitt liv. Ved hans bortgang var det opprettet et antall institusjoner rundt om Italia som underviser i psykosyntese.

## Referanser


## Eksterne lenker
* Kennethsorensen.dk ''Roberto Assagioli – His Life and Work''
Svein Rosseland

**Svein Rosseland** (1894–1985) var en norsk astrofysiker og professor ved Universitetet i Oslo.

Rosseland var den yngste av ni søsken og vokste opp i enkle kår i bygda Vikøy, ca. 3 km sør for Norheimsund. Etter at folkeskolen var fullført, arbeidet han en tid på en gård, og på en hermetikkfabrikk i Haugesund, men med økonomisk hjelp fra velstående sambygdinger ble han i stand til å ta middelskolen på Voss, og viste tidlig akademisk talent.

Etter examen artium fra Haugesund begynte han sine studier i Kristiania i 1917. En periode, fra 1919, var han i Bergen som meteorologiprofessor Vilhelm Bjerknes' medhjelper. I 1920 ble han en av Niels Bohrs aller første utenlandsstudenter. Rosselands høye faglige nivå vakte Bohrs interesse, og sikret ham en stilling ved UiO i 1928. Fra 1928 til 1935 var han også bestyrer ved Observatoriet.

Rosseland vant snart internasjonal anerkjennelse for sin forskning på stjernefysikk og atomteori, og utga i tillegg til standardverket *Theoretical Astrophysics* (1936), flere populærvitenskapelige bøker, samt startet bladet Astrophysica Norvegica i 1934.

Rosseland sto sentralt da Universitetet i Oslo fikk et eget institutt for teoretisk astrofysikk, som ble bygd ved hjelp av midler fra Rockefeller Foundation i 1934. Han var også initiativtaker til byggingen av sin tids kraftigste datamaskin, Oslo Analyzer, såvel som Solobservatoriet på Harestua utenfor Oslo. Rosselands tidlige visjon for bygging av en fusjonsreaktor samsvarer med ITER-prosjektet som er forventet ferdigstilt i 2033–2034.

Rosseland la sterk vekt på internasjonalt forskningssamarbeid og var norsk representant i NORDITA og til CERNs råd. 

I 1957 ble han utnevnt til kommandør med stjerne av St. Olavs Orden. Asteroiden 1646 Rosseland og månekrateret Rosseland er oppkalt etter ham, og Institutt for teoretisk astrofysikk ved Universitetet i Oslo bærer hans navn. Et minnesmerke etter ham er reist ved Steinsdalsfossen, like ved Steinsdalen, om lag to kilometer fra Norheimsund. Minnesmerket har et portrettrelieff utført av nevøen Inggard Rosseland

## Referanser


## Eksterne lenker
* Institutt for Teoretisk Astrofysikk (Svein Rosselands hus)
* Av og om Rosseland på UiO.no
Pontelandolfo

**Pontelandolfo** er en liten italiensk landsby og kommune på ca. 28,91&nbsp;km², med 2202 innbyggere (2013), i provinsen Benevento i regionen Campania. Pontelandolfo ligger halvveis mellom Napoli og Campobasso.

## Historie
Folk har levd og dyrket landet hvor Pontelandolfo ligger i tusenvis av år. Landsbyens navn stammer fra Romerske tider og kommer fra den legendariske Pontis Landulphi (Landolfos bro). Broen gikk sannsynlig over elven L'Alenta. Landolfo døde i kamp mot Romerne da han forsvarte broen. Denne hendelsen gjenspeiles i byvåpenet.

## Landbruk
Mye av området rundt Pontelandolfo (14.91&nbsp;km²) benyttes til jordbruk. Området regnes som et særskilt fruktbart område av Italia. De gamle grekerne anså dette området som utmerket for å dyrke oliven. I dag består jordbruket primært av oliven-plantasjer, men benyttes også til beite og diverse kornslag.

## Høyder
Pontelandolfo befinner seg i et fjellområde av Italia. Det omkringliggende landskapet varierer fra 400 til det høyeste fjellet Calvello på 1 017 meter. Det mest befolkede området ligger på ca. 525 meter.

## Referanser


## Eksterne lenker
*
Room on Fire

***Room on Fire*** er det andre albumet av den amerikanske rockegruppa The Strokes. 

Albumet ble godt tatt imot da det kom ut på markedet i 2003, og dette resulterte i hele tre singelutgivelser: «12.51», «Reptilia» og «The End Has No End». 

Den Grammyvinnende produsenten Nigel Godrich (Radiohead, Travis, Beck) skulle egentlig produsere *Room on Fire*, men The Strokes syntes at sangene ble manglet «sjel», så de brukte samme produsent fra forrige plate, Gordon Raphael.

Selv om sangene fikk gode kritikkerer, solgte albumet betydelig mindre enn debuten *Is This It*. I oktober 2006 hadde *Is This It* solgt 1 million kopier, mens *Room on Fire* hadde bare 597&nbsp;000 i USA.

Åpningssangen «What Ever Happened» var med i filmen Marie Antoinette.

## Sporliste

Alle låter er skrevet av Julian Casablancas, med mindre noe annet er oppgitt.

# «What Ever Happened?» – 2.54
# «Reptilia» – 3.41
# «Automatic Stop» (Julian Casablancas/Albert Hammond jr.) – 3.27
# «12.51» – 2.33
# «You Talk Way Too Much» – 3.04
# «Between Love & Hate» – 3.15
# «Meet Me in the Bathroom» – 2.57
# «Under Control» – 3.06
# «The Way It Is» – 2.22
# «The End Has No End» – 3.07
# «I Can't Win» – 2.34

## Eksterne lenker
*
Laura Prepon

**Laura Helene Prepon** (født 7. mars 1980) er en amerikansk skuespiller. Hun er kjent for rollen som Donna Pinciotti i TV-serien *[[That 70's Show]]* hvor hun var med i alle de åtte sesongene. Hun har siden fått mye oppmerksomhet for rollen som Alex Vause i Netflix' dramakomedie *[[Orange Is the New Black]]*.

Prepon er født og oppvokst i Watchung i New Jersey og var den yngste av fem søsken. 

I tillegg til å være skuespiller har Prepon også en fortid som modell i Paris, Milano og Brasil. Laura Prepon var tidligere medlem av Scientologikirken.

## Referanser


## Eksterne lenker
* 
*
Liste over sogn i Møre bispedømme

Dette er en liste over sogn i Møre bispedømme.

## [[Molde domprosti]]

* Molde
* Bolsøy
* Kleive
* Sekken
* Røvik og Veøy
* Bud
* Hustad
* Vågøy og Myrbostad
* Aukra
* Midsund
* Sandøy

## [[Søre Sunnmøre prosti]]

* Volda
* Dalsfjord
* Austefjord
* Kilsfjord
* Hjørundfjord
* Strofjorden
* Ørsta
* Vartdal
* Vanylven
* Syvde
* Rovde
* Åram
* Sande
* Gursken
* Herøy
* Leikanger
* Indre Herøy
* Ulstein
* Hareid
* Ørskog
* Stordal
* Skodje
* Norddal
* Sunnylven
* Geiranger
* Stranda
* Liabygda
* Sykkylven
* Ikornnes

## [[Nordre Sunnmøre prosti]]

* Ålesund
* Spjelkavik
* Volsdalen
* Borgund
* Ellingsøy
* Sula
* Vatne
* Hamnsund
* Brattvåg
* Haram
* Fjørtoft
* Giske
* Valderøy
* Vigra

## [[Indre Romsdal prosti]]

* Grytten
* Kors
* Hen
* Voll
* Eid og Holm
* Vågstranda
* Øverdalen
* Nesset
* Eresfjord
* Vistdal
* Eikesdal
* Vestnes
* Tresfjord
* Fiksdal
* Vike

## [[Ytre Nordmøre prosti]]

* Eide
* Kvernes
* Bremsnes
* Kornstad
* Aure
* Stemshaug
* Tustna
* Edøy
* Hopen
* Brattvær
* Kristiansund
* Nordlandet
* Frei

## [[Indre Nordmøre prosti]]

* Tingvoll
* Straumsnes
* Hov
* Romfo
* Ålvundeid
* Øksendal
* Rindal
* Mo
* Øye og Ranes
* Stangvik
* Todalen
* Åsskard
* Øre
* Gjemnes
* Halsa
Liste over sogn i Nidaros bispedømme

Dette er en liste over sogn i Nidaros bispedømme som dekker Trøndelag fylke. Nidaros har per 2025 åtte prosti som er oppdelt i 118 sokn.

## [[Nidaros domprosti]]

* Nidaros domkirkes
* Lademoen og Bakklandet
* Lade

## [[Trondheim prosti]]

* Strinda
* Berg
* Nidelven
* Strindheim
* Ranheim og Charlottenlund
* Heimdal
* Kolstad
* Byneset og Leinstrand
* Klæbu
* Tiller
* Byåsen
* Sverresborg
* Ilen

## [[Fosen prosti]]

* Stadsbygd
* Rissa
* Sør-Stjørna
* Hasselvika
* Ørland
* Bjugn
* Åfjord og Stoksund
* Roan
* Osen
* Leksvik
* Stranda

## [[Orkdal prosti]]

* Orkdal
* Orkland
* Orkanger
* Geitastrand
* Meldal
* Løkken
* Skaun
* Buvik
* Børsa
* Agdenes
* Halsa
* Hitra
* Hemne
* Vinje
* Heim
* Snillfjord
* Frøya
* Rindal

## [[Gauldal prosti]]

* Støren
* Singsås
* Budal
* Soknedal
* Røros
* Brekken
* Hitterdal
* Glåmos
* Haltdalen
* Ålen
* Hessdalen
* Melhus
* Horg
* Flå
* Hølonda
* Oppdal
* Lønset
* Rennebu
* Innset
* Berkåk

## [[Stjørdal prosti]]

* Stjørdal
* Lånke
* Skatval
* Hegra
* Meråker
* Selbu
* Tydal
* Malvik
* Hommelvik

## [[Stiklestad prosti]]

* Stiklestad
* Vinne
* Vera og Vuku
* Alstadhaug
* Markabygda
* Ekne
* Levanger
* Ytterøy
* Okkenhaug
* Frosta
* Åsen
* Steinkjer
* Egge
* Mære
* Henning
* Ogndal
* Stod
* Kvam
* Følling
* Beitstad
* Snåsa
* Inderøy
* Røra
* Sandvollan
* Mosvik
* Verran

## [[Namdal prosti]]

* Namsos
* Klinga
* Vemundvik
* Fosnes
* Otterøy
* Namdalseid
* Statland
* Nordli
* Sørli
* Namsskogan
* Røyrvik
* Grong
* Høylandet
* Overhalla
* Flatanger
* Nærøy
* Leka
* Vikna

## Referanser
Evald Hansen

**Evald Hansen** (født 22. september 1916, død 5. april 1943) var en norsk sjømann, telegrafist og sersjant i Kompani Linge.

## Liv og virke
Hansen var fra Sortland, og arbeidet før andre verdenskrig som sjømann og telegrafist.

I april 1941 sluttet han seg til Kompani Linge i Storbritannia. I april 1942 ble han sammen med Herluf Nygaard smuglet inn i det okkuperte Norge med fiskeskøyte til Godøy ved Ålesund. Den 24. april begynte han som radiotelegrafist for Milorg-gruppen Lark i Trondheim. I juli ble han med to andre Linge-karer kalt til Stockholm, men returnerte til Trondheim i oktober samme år.

Den 16. desember 1942 ble Hansen arrestert av Gestapo i sin leilighet mens han opererte radiosenderen, trolig etter at sendingen var blitt peilet. Herluf Nygaard, som da var leder for Lark, ble arrestert i det samme raidet.

Både Hansen og Nygaard ble torturert på Misjonshotellet, Gestapos hovedkvarter i Trondheim. Nygaard klarte imidlertid å rømme under en fangetransport noen dager senere. Hansen ble holdt to måneder i enecelle på Misjonshotellet, og ble i denne perioden utsatt for stadig tortur. Han ble tvunget til å fortsette sendingene til hovedkvarteret i Storbritannia etter tysk diktat, men klare å signalisere at han sendte under tvang. Ingen av Hansens kontakter ble etterlyst av tyskerne, og det antas at han har utholdt torturen uten å røpe noen navn.

Den 23. mars 1943 ble Hansen overført til Falstad fangeleir. Han var da sterkt redusert helsemessig. På Falstad ble han satt til å skjære is på et frosset vann. På grunn av utilstrekkelig påkledning og sin svekkede tilstand pådro han seg bronkitt og lungebetennelse. Da han etter flere dager ble sendt til sykehus var han for svak til å overleve sykdommen.

Hansen døde på Innherred Sykehus den 5. april 1943. Han ble post mortem tildelt St. Olavsmedaljen med ekegren.

## Referanser



 

## Litteratur
* Erling Jensen, Per Ratvik, Ragnar Ulstein: *Kompani Linge* &ndash; Gyldendal (1948) ISBN 82-445-0057-3
* Erik Gjems-Onstad: *LARK: Milorg i Trøndelag 1940 – 1945* &ndash; Midt-Norge Forlag (1990) ISBN 82-7358-017-2
Bjørgvin bispedømme

**Bjørgvin bispedømme** er et bispedømme i Den norske kirke som omfatter menighetene i Vestland, med Bergen domkirke som bispesete. Dette bispedømmet regnes som et av de fem historiske bispesetene i Norge og ble opprettet rundt 1070 som *Dioecesis Bergensis*. Bjørgvin er delt i 11 prosti, 58 kirkelig fellesråd og 179 sogn, og er fra 2023 ledet av biskop Ragnhild Jepsen. Det omfatter i dag Vestland fylke, etter at Sunnmøre ble en del av det nye Møre bispedømme i 1983.  Bispedømmet omfatter også Sjømannskirkens 32 menigheter i utlandet.

## [[Prosti]]er i Bjørgvin bispedømme
* Bergen domprosti 
* Bergensdalen prosti 
* Fana prosti
* Åsane prosti
* Sunnhordland prosti
* Vesthordland prosti
* Nordhordland prosti
* Hardanger og Voss prosti
* Sogn prosti
* Sunnfjord prosti
* Nordfjord prosti

## Katolsk bispedømme

Bjørgvin bispedømme *(Bergen bispedømme)* er et av Norges fem historiske bispedømmer. Det opprinnelige bispesetet for Gulatinget ble opprettet som Selja bispedømme i 1068 og ble etter tradisjonen flyttet til Bergen 7. september 1170 ved det såkalte (latin) *translatio reliquarum Sanctae Sunnivae*, dvs. overføringen av St. Sunnivas relikvier. Bispedømmet omfattet opprinnelig hele det vestenfjellske Norge, dvs. fra Rygjarbit til Romsdal. I 1125 ble bispedømmet delt, ved at Stavanger ble skilt ut som eget bispedømme. En gang i middelalderen ble Romsdal og Sunnmøre overført til Nidaros bispedømme, ettersom disse figurerer herunder i Aslak Bolts jordebok fra 1432-33 og Trondhjems Reformats 1589.

## Senere historie

På begynnelsen av 1600-tallet ble Sunnmøre tilbakeført fra Nidaros bispedømme. I Bergens jordebok år 1600 er Sunnmøre len oppført, mens en annen kilde angir 1622.

Ved opprettelsen av Møre bispedømme i 1983 inngikk de tre prostiene på Sunnmøre i dette nye bispedømmet.

## Biskoper

Forhenværende statsråd Jakob Liv Rosted Sverdrup ble i 1898 utnevnt til biskop, men på grunn av sykdom kunne han ikke ta imot embetet. Han døde kort tid etter.

## Referanser


## Se også
* Liste over sogn i Bjørgvin bispedømme
* Liste over norske biskoper

## Eksterne lenker
*
El 8

**El 8** er betegnelsen for en type norskbygde elektriske lokomotiver. El 8 ble bygget i 16 eksemplarer for Norges Statsbaner i perioden 1940–1949. Hovedleverandører var Skøyenbedriftene Thunes mekaniske verksted og NEBB. Forbildet var det større og hurtigere, tyske ekspresstogloket E 18 (senere kalt 118), levert til Deutsche Reichsbahn fra 1935. Også El 8 var hurtig etter norske forhold, men hadde ikke boggi, noe som medførte stiv og urolig gange i krappe kurver og på dårlige spor. Strekningen Asker–Drammen ble modernisert i 1973, med blant annet Lieråstunnelen, og i 1980-årene ble skinnegangen mange steder helsveiset og utbedret, men da var de aldrende El 8-lokene på vei ut.

I begynnelsen gikk El 8 på den nyelektrifiserte Østfoldbanens vestre linje, men ble etterhvert overført til Vestbanenettet med utgangspunkt fra Oslo Vestbanestasjon. I mange år gikk lokomotivene fast på Sørlandsbanen, hvor de ennå i 1980 gikk i noen av ekspresstogene. Det ble også brukt på Vestfoldbanen og Bratsbergbanen. Den siste oppgaven i vanlige tog var i kalkkjøring på Brevikbanen. I 1981 ble det første lokomotivet i serien utrangert (nummer 2054 fra 1940), etter å ha gått 4,9 millioner kilometer. De øvrige lokomotivene ble suksessivt utrangert fram til 1988. Lokomotiv nummer 8.2060 er bevart, og står utstilt på Norsk jernbanemuseum på Hamar.

## Referanser


## Eksterne lenker
* El 8  – NJK Materielldatabasen
* El 8 – Jernbane.net
Liste over sogn i Stavanger bispedømme

Dette er en liste over sogn i Stavanger bispedømme.

## [[Stavanger domprosti]]

* Domkirken og St. Petri
* St. Johannes
* Kampen
* Stokka
* Varden kirke
* Hundvåg
* Bekkefaret
* Tjensvoll

## [[Dalane prosti]]

* Egersund
* Helleland
* Eigerøy
* Sokndal
* Lund
* Heskestad
* Bjerkreim

## [[Jæren prosti]]

* Gjesdal
* Ålgård
* Time
* Bryne
* Undheim
* Nærbø
* Ogna
* Varhaug
* Klepp
* Orre
* Bore
* Frøyland og Orstad

## [[Haugaland prosti]]

* Vår Frelsers
* Rossabø
* Skåre
* Utsira
* Tysvær
* Nedstrand
* Førresfjorden
* Bokn
* Vikedal
* Imsland
* Sandeid
* Skjold
* Vats
* Bjoa
* Vikebygd
* Ølen

## [[Tungenes prosti]]

* Randaberg
* Kvitsøy
* Grødem
* Hesby
* Talgje
* Sjernarøy
* Rennesøy
* Mosterøy
* Sola
* Sørnes
* Tananger
* Ræge

## [[Sandnes prosti]]

* Sandnes
* Lura
* Riska
* Høle
* Høyland
* Gand
* Hana
* Bogafjell

## [[Ytre Stavanger prosti]]

* Madlamark
* Hafrsfjord
* Sunde
* Tasta
* Vardeneset
* Hinna
* Gausel
* Hillevåg

## [[Karmøy prosti]]

* Avaldsnes
* Norheim
* Torvastad
* Kopervik
* Åkra
* Veavågen
* Falnes
* Ferkingstad

## [[Ryfylke prosti]]

* Strand
* Jørpeland
* Forsand
* Hjelmeland
* Årdal
* Fister
* Sauda
* Suldal
* Sand
* Erfjord
* Jelsa
Norddalsfjord

**Norddalsfjord** er en bygd i Kinn kommune i Vestland. Bygda, eller matrikkelgården (gårdsnummer 75 i Kinn kommune) som heter Norddal, ligger ved Norddalsfjorden øst for Norddalsøya. Fylkesvei 544 til Solheimsdalen, går gjennom bygda, og her heter den Norddalsfjord.   

## Referanser